**Budapest Főváros VII. Kerület Erzsébetváros Önkormányzata Képviselő-testületének**

**…../2021. (XI.17.) önkormányzati rendelete az erzsébetvárosi egészségvédelmi támogatásról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában foglalt felhatalmazás alapján, az Alaptörvény 32. cikk (2) bekezdésben meghatározott eredeti jogalkotói feladatkörében eljárva a következőket rendeli el:

1. **§**

Az Önkormányzat egészségvédelmi támogatást nyújt annak érdekében, hogy ösztönözze a lakosság körében a SARS-CoV-2 (Covid-19) koronavírus okozta járvány megelőzése céljából a betegség elleni oltakozási hajlandóságot, célul tűzve ki, hogy a lakosság minél szélesebb körben fogadja el és vegye fel a rendelkezésre álló oltóanyagokat.

1. **§**
2. A rendelet hatálya kiterjed az érvényes erzsébetvárosi lakóhellyel vagy tartózkodási hellyel rendelkező és életvitelszerűen e lakcímen élő családokra.
3. Életvitelszerű tartózkodás a magánszemély otthona, amely családi élete helyszínéül szolgál, amely vonatkozásában közüzemi szolgáltatásokat vesz igénybe, illetve amely elsődleges elérhetőségi címeként (levelezési címeként) jelenik meg a hatóságoknál, közműszolgáltatóknál, továbbá máshol nincs olyan lakása, amelyet ténylegesen, rendeltetésszerűen használ..
4. **§**
5. A támogatásra jogosult az a kérelmező, aki:
6. érvényes erzsébetvárosi lakóhellyel vagy tartózkodási hellyel rendelkezik, életvitelszerűen e lakcímen él és családjában az egy főre jutó havi jövedelem nem haladja meg az öregségi nyugdíjminimum 250%-át (71.250,- Ft) és
7. e rendelet hatálybalépése és 2022. május 31. napja között beadatta (az adott oltás típusára vonatkozó egészségügyi ajánlás szerint) mindkét oltást, a Janssen oltás esetében egyet; és
8. családjában minden nagykorú személy oltással rendelkezik, kivéve, ha az oltással nem rendelkező nagykorú családtag orvosi igazolással támasztja alá, hogy az oltást egészségügyi okból nem kaphatja meg.
9. E rendelet alkalmazása során a szociális igazgatásról és szociális ellátásokról szóló 1993. évi III. törvény (a továbbiakban: Szt.) 4.§ (1) – (1a) bekezdésében meghatározott fogalmakat kell alkalmazni. A jövedelemvizsgálat során az Szt. 10. §-ban foglaltak az irányadók.
10. A támogatás mértéke családonként 10 000 Ft, mely a kérelmező családtag részére kerül kifizetésre.
11. **§**
12. A támogatás igénylése iránt kérelmet kell benyújtani Budapest Főváros VII. kerületi Erzsébetvárosi Polgármesteri Hivatal Ügyfélszolgálati Irodáin. A kérelem kizárólag személyesen, az erre rendszeresített kérelemnyomtatványon és az eredeti oltási igazolás bemutatásával nyújtható be 2022. június 15. napjáig.
13. A kérelemhez mellékelni kell
14. kérelmező és a családtagok kérelem benyújtását megelőző havi jövedelméről szóló igazolásokat,
15. gyermekét egyedül nevelő kérelmező esetén

ba) a tartásdíjat megállapító bírósági ítélet másolatát, vagy az egyezség bíróság általi jóváhagyását, ennek hiányában,

bb) a havonta rendszeresen folyósított, átutalt, kézbe adott összeg esetében az átutalás postai szelvényét, átutalási értesítőt, és a gyermektartásban részesülő szülő által aláírt hiteles nyilatkozatot, vagy

bc) amennyiben a gyermek után a másik szülő nem fizet tartásdíjat, az erről szóló nyilatkozatot,

1. 16. év feletti személy esetében csatolni kell a nevelési, oktatási intézmény által kiállított tanulói jogviszony igazolását, nappali tagozatos felsőfokú képzésben résztvevő személy esetén hallgatói jogviszony igazolást, melynek tartalmaznia kell a kérelem benyújtását megelőző 12 hónapban folyósított ösztöndíjakat, valamint a diákmunkáról szóló jövedelemigazolást vagy nyilatkozatot.
2. Kizárólag a benyújtási határidőn belül beadott kérelmek bírálhatóak el, hiánypótlásra egy alkalommal van lehetőség. A hiánypótlásra való felhívás postai úton történik, a hiánypótlást a kézhezvételt követő 8 napon belül kell teljesíteni. Ha a kérelmező a hiánypótlásra való felhívásnak nem tesz eleget, a támogatás nem állapítható meg.
3. A védőoltás beadásáról szóló eredeti orvosi igazolást vagy a 3.§ (1) bekezdés c) pontja szerinti mentességről szóló eredeti orvosi igazolást, valamint a személyazonosító okmányokat a család valamennyi nagykorú tagjára tekintettel a kérelem benyújtásakor kell bemutatni. Az oltási igazolás és a mentességről szóló igazolás bemutatása tekintetében nincs lehetőség hiánypótlásra, amennyiben az erre vonatkozó feltétel a család minden tagja tekintetében a kérelem benyújtásakor nem kerül igazolásra, a kérelem elutasításra kerül. A Polgármesteri Hivatal az oltással kapcsolatos adatokat nem rögzíti és nem tárolja.
4. **§**

A támogatásra való jogosultság megállapítására, a kérelem elutasítására és a támogatás folyósításának elrendelésére a Polgármester jogosult. A Polgármester döntése ellen jogorvoslatnak nincs helye.

1. **§**

Budapest Főváros VII. kerület Erzsébetváros Önkormányzatának Képviselő-testülete az egészségvédelmi támogatás anyagi fedezetét a költségvetésében biztosítja.

**Záró rendelkezések**

1. **§**

A rendelet a kihirdetését követő napon lép hatályba és 2022. augusztus 31. napján hatályát veszíti.

**Dr. Laza Margit** **Niedermüller Péter**

**jegyző polgármester**

**Záradék**

A rendelet kihirdetése 2021…….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

Erzsébetváros Önkormányzata kifejezetten oltáspárti. A más járványos megbetegedésekkel kapcsolatos nemzetközi tapasztalatok alapján, elsősorban az alacsony jövedelmű lakosság körében, az ösztönzés hatékony eszköze, ha valamilyen jutalmat kapnak azok, akik vállalják az oltást.

Ennek szellemében eljárva, felismerve azt, hogy jelenleg az egyetlen megelőzési mód az oltások széleskörű alkalmazása, az Önkormányzat támogatási program kidolgozásával ösztönözni kívánja az oltakozási hajlandóságot, célul tűzve ki, hogy a lakosság minél szélesebb körben fogadja el és vegye fel a rendelkezésre álló oltóanyagokat.

**Részletes indokolás**

**1. §**

A támogatás bevezetésének okairól rendelkezik.

**2. §**

Megállapítja a rendelet személyi hatályát, és az életvitelszerű tartózkodás fogalmát.

**3. §**

Meghatározza az egészségvédelmi támogatás feltételeit és a támogatás összegét.

**4. §**

Az egészségvédelmi támogatás iránti kérelem benyújtására, a hiánypótlásra és a kérelmek elbírálására vonatkozó szabályokat rögzíti.

**5. §**

Megállapítja a döntéshozatalra jogosultak körét, a jogorvoslati lehetőség kizárását.

**6.§**

Rendelkezik a pénzügyi támogatás költségvetésben való biztosításáról.

**7.§**

Hatályba léptető rendelkezés.