**BONYOLÍTÓI KERETSZERZŐDÉS**

**(5. számú módosításokkal egységes szerkezetben)**

*Önkormányzati tulajdonban lévő lakások kéményjárati bélelésének kivitelezése tárgyában*

amely létrejött egyrészről:

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6.; adószám: 15735708-2-42; statisztikai számjel:15735708-8411-321-01; törzskönyvi azonosító száma: 735704; képviseli: **Niedermüller Péter polgármester)** mint Megbízó (a továbbiakban: **Megbízó**),

másrészről:

**EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (1071 Budapest, Damjanich utca 12.; adószám: 12194528-2-42; cégjegyzékszám: 01-10-043258; pénzforgalmi számlaszám: OTP Bank Nyrt. 11784009-20600413; képviseli: **dr. Halmai Gyula vezérigazgató)** mint Megbízott (a továbbiakban: **Megbízott**

– együttes említésük esetén: **Felek)** – között alulírott napon és helyen az alábbi feltételek szerint:

**PREAMBULUM**

A Szerződő Felek rögzítik, hogy Budapest Főváros VII. kerület Erzsébetváros Önkormányzata a hatóságilag kizárt Önkormányzati tulajdonban lévő lakások kéményjárati bélelésének kivitelezése tárgyában – Budapest Főváros VII. kerület Erzsébetváros Önkormányzata Polgármesterének a Képviselőtestület feladat- és hatáskörében hozott 491/2020. (V.28.) határozata, a Képviselő-testület 659/2020. (IX.24.) határozata, a Polgármesternek a Képviselőtestület feladat- és hatáskörében hozott 837/2020. (XI.18.), 78/2021. (I.22.), 275/2021 (III.17.), 710/2021 (X.20.), valamint …../2021 (XI.17.) határozata alapján bonyolítói keretszerződést kötnek.

**MEGÁLLAPODÁS**

1. Megbízó megbízza Megbízottat, hogy a jelen szerződés 1. számú mellékletét képező, a Főkétűsz Kft. és a Fővárosi Katasztrófavédelmi Igazgatóság által hatóságilag felszólított önkormányzati tulajdonban lévő ingatlanok (a továbbiakban: ingatlanok) tekintetében a kéményjárat-bélelési munkálatok lebonyolítását (a továbbiakban: bonyolítói feladatokat) teljeskörűen lássa el, az alábbiakban megfogalmazottak szerint:
   1. készítse el tárgyi munkálatok műszaki tartalmát;
   2. teljeskörűen készítse el a pályázati anyagot;
   3. a vállalkozó, vagy alvállalkozó kiválasztása érdekében a szükséges beszerzési/ közbeszerzési eljárást ajánlatkérőként folytassa le;
   4. a nyertes vállalkozóval a vállalkozási szerződést megrendelőként kösse meg, Megbízó tájékoztatása mellett;
   5. a Megbízó érdekében a képviseletében működjön közre a szükséges hatósági eljárás(ok)ban;
   6. a vállalkozási szerződés alapján teljesített munkálatok műszak átadás-átvételi eljárását bonyolítsa le, különös figyelemmel az a) pontban meghatározott műszaki tartalomra;
   7. a jótállási, illetve szavatossági idő alatt szükség esetén járjon el a Megbízó képviseletében (utó- felülvizsgálati eljárásban, illetve a jótállási/szavatossági igényérvényesítés érdekében);
   8. előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a tárgyi munkálatok sikeres teljesítése érdekében.
   9. Megbízott köteles az eredményesen lefolytatott közbeszerzési eljárás után kezdeményezni a szerződés módosítását annak érdekében, hogy a költségek ingatlanonként meghatározásra kerüljenek.

A Felek megállapodnak abban, hogy az *ingatlanokban lévő kéményjáratok bélelésének kivitelezése tárgyában* meghatározott feladatokat jelen szerződés aláírását követően Megbízott köteles elvégezni azzal a kitétellel, hogy a kéményjáratok bélelésére vonatkozó kivitelezési munka felmérését követően, amennyiben az adott ingatlan kéményjáratának felújítása aránytalanul magas költséggel jár, vagy egyéb más okból nem megvalósítható, akkor a felújítás nem hajtható végre.

A Megbízott a kivitelezési munka műszaki tartalmának meghatározása előtt köteles meggyőződni arról, hogy a kéményjárat bélelés kivitelezésével érintett adott ingatlan Önkormányzati tulajdont képez.

Amennyiben az 1. sz. mellékletben szereplő ingatlanokon kívül további hatósági kötelezések kerülnek kiadásra és a keretösszeg felhasználása azt lehetővé teszi, Felek jelen szerződés közös megegyezéssel történő módosítását követően rendelkezhetnek azok elvégzéséről.

1. Felek egyezően rögzítik, hogy a Megbízottat a jelen szerződés alapján díjazás illeti meg. A díjazás alapját egyrészről a szerződés 1) pontjában leírtaknak megfelelően kéményjárat-bélelési és közvetlenül a munkálatokhoz szükséges kivitelezési és kiegészítő munkák, valamint azok kivitelezéséhez szükséges bonyolítói feladatok együttesen képezik.

A díjazás mértéke:

1. Az első pontban meghatározott kivitelezési feladatok díja 114 566 929,-Ft + 27% Áfa;
2. bonyolító feladatok jutaléka: 3 543 307,-Ft + 27% Áfa,

**összesen nettó 118 110 236,-Ft + 27% Áfa, azaz egyszáztizennyolcmillió-száztízezer-kettőszázharminchat forint + 27% általános forgalmi adó, összesen bruttó 150 000 000,- Ft, azaz egyszázötvenmillió forint.**

1. Felek megállapodnak, hogy a 2) pontban meghatározott összeg keretösszeg, kizárólag a szerződés 1) a-i) pontjaiban meghatározott bonyolítói feladatok elvégzésére használható fel annak kimerüléséig.
2. Felek megállapodnak, hogy Megbízó a bonyolítói szerződés zökkenőmentes teljesítése érdekében Megbízott részére előleget biztosít. Az előleg összege a 3. pontban megjelölt kivitelezés díjának 100%-a, összesen ***145 500 000,- Ft, azaz egyszáznegyvenötmillió-ötszázezer forint***, melyet Megbízott legfeljebb 4 (négy) részletben jogosult lehívni.

Felek megállapodnak továbbá, hogy az előleg részletek összegei a kéményjáratok bélelésére vonatkozó kivitelezési munka ingatlanonként történt felmérését követően a Megbízó által elfogadott kivitelezési díjakkal megegyező összegű.

Az 1. (első) előleg összege: 39 455 833,- Ft.

A 2. (második) előleg összege 20 229 896,-Ft.

Felek egyezően rögzítik, hogy a további előleg összegeinek lehívása összegszerűségét és időbeni ütemezését tekintve is a kivitelezési munka ingatlanonként történt felmérését követően a kivitelezési díj meghatározásához igazodva történik.

1. Az előleget Megbízó az előlegről kiállított előlegbekérő kézhezvételét követő 8 (nyolc) napon belül fizeti meg a Megbízott OTP Bank Nyrt-nél vezetett 11784009-20600413-00000000 számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.

Megbízott legfeljebb 4 (négy) előlegszámla, 8 (nyolc) részszámla és 1 (egy) végszámla kiállítására jogosult.

5.1. Az előlegek lehívására a bonyolítói szerződés aláírását követően van lehetőség. Megbízott az előlegek összegeivel a részszámlákban és a végszámlában folyamatosan, az elkészült kivitelezési munkákat követően haladéktalanul számol el.

5.2. Felek megállapodnak, hogy Megbízottnak több előleg (részlet) párhuzamos idejű lehívására is van lehetősége, az 1. (első) előleg lehívását követően a további előleg részletek lehívásának nem feltétele a már lehívott előleg(ekk)el történt elszámolás azzal, hogy a Megbízottnál lévő el nem számolt előlegek összege összesen a 60.000.000,-Ft-ot nem haladhatja meg.

1. A szerződés a szerződéses keretösszeg maximális értékének eléréséig, *de legkésőbb* ***2022. január 31.*** napjáig áll fenn. Amennyiben a keretösszeg nem merül ki *2022. január 31-ig*, a keretszerződés teljesítési határideje a Felek közös megegyezésével módosítható.
2. A teljesítés igazolásának folyamata:
3. A Felek egyezően rögzítik, hogy az elvégzésre kerülő kivitelezési feladatok tekintetében Megbízott jogosult a kivitelezés készültségi foka szerinti részteljesítést a részszámlákban érvényesíteni.
4. Felek egyezően rögzítik, hogy az ingatlanokban lévő kéményjáratok bélelésének kivitelezését a teljesítést alátámasztó dokumentáció, különösen a kivitelezői megfelelőségi- és a hatósági megfelelőségi nyilatkozat megléte esetén tekintik 100%-os teljesítésnek. A kémények üzembe helyezési okmányainak elkészítése a Megbízott feladata.
5. Figyelemmel arra, hogy a hatósági megfelelőségi nyilatkozat beszerzése a kivitelezés teljesítését követően igényelhető meg, beszerzésének határidejére vonatkozóan Felek befolyással nincsenek, Felek megállapodnak, hogy az ingatlanokban lévő kéményjáratok bélelésének kivitelezését a teljesítést alátámasztó dokumentáció, különösen a kivitelezői megfelelőségi nyilatkozatok megléte esetén 90%-os teljesítésnek ismerik el.
6. Megbízott az elvégzett bonyolítói feladatok teljesítését műszaki egységenként (ingatlanonként), a teljesítést alátámasztó dokumentáció rendelkezésre bocsátásával készre jelenti Megbízó részére. Felek megállapodnak, hogy Megbízott az ingatlanokban lévő kéményjáratok bélelésének kivitelezését a c) pontban leírt esetben is jogosult készre jelenteni azzal, hogy abban az esetben a bonyolítói feladatok díjának 90%-a kerülhet elszámolásra. A díj fennmaradó része (10%) a hatósági megfelelőségi nyilatkozat beszerzését követően kerülhet elszámolásra A díj fennmaradó (10%) részére vonatkozó készre jelentés kötelező melléklete a hatósági megfelelősségi nyilatkozata.
7. Megbízó az átadott készre jelentést és a teljesítést alátámasztó dokumentációt 5 munkanapon belül köteles felülvizsgálni, és kifogásait jelezni. Felek megállapodnak abban, hogy amennyiben Megbízó a megadott határidőben kifogással él, a Felek kötelesek a kifogás tárgyában egyeztetéseket folytatni és azokat a körülmények és a lehetőségek figyelembevételével haladéktalanul lezárni. Megbízott a teljesítésigazolás birtokában rész- illetve végszámlát állít ki, melyet Megbízó 8 napos fizetési határidővel, Megbízott OTP Bank Nyrt-nél vezetett 11784009-20600413-00000000 számú bankszámlájára történő átutalással teljesít.
8. A teljesítés igazolására a Főépítészi és Vagyongazdálkodási Iroda vezetője jogosult, a teljesítés igazolását és a pénzügyi elszámolást követően Megbízott gondoskodik az üzembe helyezési okmány elkészítéséről.
9. Megbízó a munkák elvégzését, a számlák megalapozottságát bármikor vizsgálhatja és ellenőrizheti.
10. Felek képviselői:

Megbízó képviselője: Nagy Nóra Főépítészi és Vagyongazdálkodási Iroda vezetője

Megbízott képviselője: Dr. Halmai Gyula vezérigazgató

1. A jelen szerződésben nem szabályozott kérdésekben a Felek között létrejött érvényes és hatályos Feladatellátási szerződés, valamint a Polgári Törvénykönyvről szóló 2013. évi V. törvény vonatkozó rendelkezései az irányadók.
2. Megbízott az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
3. Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
4. Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írták alá.

Jelen megállapodás 5 egymással szó szerint megegyező, eredeti példányban készült, melyből 3 példány a Megbízót, 2 példány a Megbízottat illeti.

1.sz. melléklet: kémény kötelezéssel bíró ingatlanok listája

Budapest, 2021. ………………..

|  |  |
| --- | --- |
| ……………………………….. | ….……………………………… |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester  Megbízó | **EVIN Erzsébetvárosi Ingatlangazdálkodási Nonprofit Zrt.**  Dr. Halmai Gyula vezérigazgató  Megbízott |
|  |  |
|  |  |

Jogilag ellenőrizte:

…………………………

**Dr. Laza Margit**

jegyző

Pénzügyi ellenjegyzés:

…………………………

**Nemes Erzsébet**

Pénzügyi Iroda vezetője