# *Iktatószám: KI/43487/2020/XV.*

# *K I V O N A T*

Budapest Főváros VII. kerület Erzsébetváros Önkormányzata Képviselő-testületének

**2020. október 21-én**

**09óra 00 perctől** megtartott **rendes nyilvános**ülésének jegyzőkönyvéből

**Budapest Főváros VII. kerület Erzsébetváros Önkormányzata Képviselő-testületének 682/2020. (X.21.) határozata a „Belső-Erzsébetváros átfogó forgalomcsillapítása” pilot projekttel kialakított új forgalmi rend meghosszabbításáról**

*(10 igen, 3 nem, 1 tartózkodás)*

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. 2021. február 28-ig meghosszabbítja a „Belső-Erzsébetváros átfogó forgalomcsillapítása” Pilot Projekt keretében kialakított új forgalmi rend tesztüzemét, és felkéri a polgármestert, hogy biztosítsa ennek széles körű kommunikációját a lakosság felé.
2. Felkéri a BKK Zrt.-t és a Budapest Közút Zrt.-t, hogy 2020. december 1. napjáig tegyen az érintett terület vonatkozásában az úgynevezett „hurkos” forgalomtechnikai megoldástól eltérő, azt kiegészítő alternatív javaslatot, melynek fő célja a városrészen belüli közlekedés további javítása, és lehetőség szerint további  parkolóhelyek biztosítása a kerületben életvitelszerűen élők számára.
3. Szükség esetén önállóan, a BKK Zrt. és a Budapest Közút Zrt. javaslatain felül – a 2020. évi költségvetés terhére - maga is készíttethet forgalomtechnikai tervet Belső-Erzsébetváros forgalomcsillapításának érdekében.

**Felelős**: Niedermüller Péter polgármester

**Határidő**: az 1. tekintetében 2021. február 28., 2. pontok szerint, a 3. pont tekintetében 2020. december 1.

***A határozat végrehajtásáért felelős:*** *Merényi Miklós, a Kabinet vezetője*

A kivonat hiteléül:

Budapest, 2020. október 21.

**dr. Györky Erika**

Jegyzői Iroda vezető

Bodzsár Tímea

jegyzőkönyvvezető