**Budapest Főváros VII. kerület Erzsébetváros Önkormányzata Képviselő-testületének …/2021. (...) önkormányzati rendelete**

**Budapest Főváros VII. kerület Erzsébetváros Önkormányzata Képviselő-testületének a fás szárú növények védelméről szóló 37/2015. (X.30.) önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva - figyelemmel a környezet védelmének általános szabályairól szóló 1995. évi LIII. törvény 48. § (2) bekezdésébenés a fás szárú növények védelméről szóló 346/2008. (XII. 30.) Kormányrendelet 8. § (4) bekezdésében kapott felhatalmazásban foglaltakra - a Budapest Főváros VII. kerület Erzsébetváros Önkormányzata Képviselő-testületének a fás szárú növények védelmérőlszóló 37/2015. (X.30.)önkormányzati rendelete módosításáról a következőket rendeli el:

1. **§**

A Budapest Főváros VII. kerület Erzsébetváros Önkormányzata Képviselő-testületének a fás szárú növények védelméről szóló 37/2015. (X.30.)számú önkormányzati rendelete (a továbbiakban: Rendelet) 4. § (2) bekezdése helyébe a következő rendelkezés lép:

*„(2) A kivágott fa pótlásáról a kivágott fa törzsátmérőjének megfelelő mértékében kell gondoskodni, elsősorban a kivágott fával azonos helyrajzi számú ingatlanon. A pótlás mértéke csökkenthető a kertészeti szakértői véleményben megállapított állapot mutató (%) figyelembe vételével.”*

1. §

A Rendelet 5. § (1) bekezdése helyébe a következő rendelkezés lép:

*„(1) Magánterületen e rendelet hatálya alá tartozó fát kivágni – a (3) bekezdésben foglalt esetek kivételével – csak végleges, jogerős fakivágási engedély alapján szabad. A kivágott fa pótlásáról a fakivágási engedélyben, vagy a bejelentés tudomásul vételéről szóló döntésben meghatározott feltételek szerint kell gondoskodni.”*

1. **§**

A Rendelet 5. § (4) bekezdés b) pontja helyébe a következő rendelkezés lép:

*„b) a kivágni tervezett fára vonatkozó minősített favizsgáló szakértői véleményt,”*

1. **§**

A Rendelet 6. § (3) bekezdése helyébe a következő rendelkezés lép:

*„(3) Amennyiben a fa kivágása az építési tevékenység miatt elkerülhetetlenül szükséges, a kivágott fák pótlásáról a kivágott fa törzsátmérőjének megfelelő mértékében gondoskodni kell. A pótlás mértéke csökkenthető a favizsgáló szakértői véleményben megállapított állapot mutató (%) figyelembe vételével.”*

1. **§**

A Rendelet 6. § (7) bekezdése helyébe a következő rendelkezés lép:

*„(7) Amennyiben a fapótlás feltételei helyben nem adottak:*

1. *a kérelmező/bejelentő javaslatot tehet más, Budapest VII. kerület közigazgatási területén magánterületen lévő fapótlási helyszínre, ebben az esetben a kérelmezőnek/bejelentőnek csatolnia kell a fapótlás tervezett helyszínéül szolgáló ingatlannal rendelkezni jogosult faültetéshez hozzájáruló nyilatkozatát, ennek hiányában a fapótlás helyszínéül a fakivágással érintett ingatlantól eltérő magánterület nem jelölhető ki.*
2. *a kérelmező/bejelentő kérheti Budapest VII. kerület közigazgatási területén Budapest Főváros VII. Kerületi Önkormányzat kezelésében levő közterületen a fapótlás teljesítését. A magánterületen tervezett/végrehajtott fakivágáshoz kapcsolódóan, a Budapest VII. kerület közigazgatási területén közterületen tervezett fapótlási kötelezettség megvalósítása esetén az 5. § (3) és (4) bekezdésekben leírtakon túlmenően a kérelemhez/bejelentéshez csatolandó a fapótlásként tervezett terület fapótlásra való alkalmasságának igazolása az alábbiak szerint:*

*ba) a Hivatal ajánlása szerinti-, a fapótlás lehetséges helyszínéül szolgáló területre vonatkozó közműegyeztetés, az ehhez szükséges fatelepítési kiviteli terv, melyet „K” jogosultságú tervező készített,*

1. *közútkezelői hozzájárulás, kiegészítve a közösségi közlekedést érintő terület esetében a Budapest Közút Zrt.-vel történő egyeztetés megtörténtét igazoló dokumentum (jegyzőkönyv, kiadmány stb.), és zöldfelület kezelői hozzájárulás,*

*bc) valamint a fapótlással érintett közterület tulajdonosának hozzájáruló nyilatkozata,*

*bd) az alkalmasságot igazoló, felsorolt dokumentumok hiányában a fapótlás helyszínéül a fakivágással érintett ingatlantól eltérő közterület nem jelölhető ki, a kivágott fa pótlásáról a rendelet szerint kell gondoskodni illetve a 7. § szerint a vissza nem pótolható fák pénzbeli megváltását kell előírni.”*

1. **§**

A Rendelet 6. § (10) bekezdése helyébe a következő rendelkezés lép:

*„(10) A fapótlást a fakivágást követő egy éven belül kell teljesíteni. Az egy éves határidő lejárta előtt a fapótlásra kötelezett által benyújtott kérelemre a határidő egy alkalommal további egy évvel meghosszabbítható.”*

1. **§**

A Rendelet 1. számú melléklete helyébe e rendelet 1. számú melléklete lép.

1. **§**

Jelen rendelet a kihirdetést követő napon lép hatályba, és az e rendelet hatálybalépésekor folyamatban levő ügyekben is alkalmazható.

**Dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2021. ………napján a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu/) honlap szerkesztője részére.

**Dr. Laza Margit**

**jegyző**

# Általános indokolás

A fás szárú növények védelmérőlszóló Budapest Főváros VII. kerület Erzsébetváros Önkormányzata Képviselő-testületének 37/2015. (X.30.)számú önkormányzati rendelete egyes eljárási hivatkozásai pontosítást igényelnek a kérelmezők (építtetők), jogalkalmazók szempontjából egyaránt.

**Részletes indokolás**

1. **§**

A 2018. január 1-jén hatályba lépett általános közigazgatási rendtartásról szóló 2016. évi CL. törvény 82. §-a vezette be a jogerős közigazgatási hatósági döntések mellett a véglegesség jogintézményét.

Az eljáró jegyzői hatóság vagy fakivágási engedélyről dönt, vagy tudomásul veszi a fakivágást a rendeletben előírt feltételek szerint.

1. **§**

A zöldterületek növelése szempontjából indokolt a közterületen történő fapótlás engedélyezése is. Amennyiben a kérelmező ebben a formában látja megvalósíthatónak a fapótlást, arról a Jegyző gondoskodik, kijelöli a fapótlás helyszínét és elvégezteti a fapótlást a kérelmező megtérítési kötelezettsége mellett.

1. **§**

A magánterületi ingatlan vonatkozásában a rendelet szabályozza a fakivágások esetkörét. A módosított szóhasználat igazodik a kertészeti szakértő képzésének terminológiájához.

1. **§**

A fapótlás szabályait a szakma által használt terminológiával rögzíti.

1. **§**

A rendelet – az ingatlan adottságainak figyelembe vételével – kötelezővé teszi új fahelyek kialakítását a fapótlás céljára, illetve amennyiben a pótlás feltételei helyben nem adottak, lehetőséget ad a fapótlás más ingatlan területén történő teljesítésére. Ennek feltételeit kerültek pontosításra.

1. **§**

Amennyiben a kötelezett a fapótlást a fakivágást követő egy éven belül nem tudja teljesíteni, az egy éves határidő lejárta előtt kérelemre a határidő egy alkalommal további egy évvel meghosszabbítható.

1. **§**

A módosított szöveghez igazítja a melléklet szóhasználatát.

1. **§**

A rendelet hatálybalépéséről valamint hatályvesztéséről rendelkezik. A rendelet a folyamatban levő ügyekben is alkalmazható.